Stauran er et av Norges største og viktigste fuglefjell. Blant artene som hekker her er krykkje, lomvi, polarlomvi og alke. Teist og lundefugl er også observert, og havørna bruker området til jakt. Fuglefjellet var tidligere hjemsted for flere millioner sjøfugl, men den katastrofale nedgangen i mange sjøfuglbestander langs norskekysten har også gått ut over koloniene på Syltefjordstauran, hvor særlig krykkje og lomvi har vært rammet.